Nightfall in Middle-Earth

***Nightfall in Middle-Earth*** () — канцэпт-альбом нямецкага гурту «Blind Guardian», выдадзены ў 1998, шосты студыйны альбом гурту.

Альбом створаны на аснове Дж. Р. Р. Толкінавага «Сыльмарыліёну», кнігі гісторыяў пра Першую эпоху Міжзем’я, і падрабязна распавядае пра Вайну Самацьветаў. У альбом уваходзяць ня толькі сьпевы, але й лірычныя ўстаўкі з гісторыі. На вокладцы выяўленая Люціень у танцы перад Марготам.

## Сьпіс кампазыцыяў
Уся музыка напісаная Андрэ Ольбрыхам і Гансі Кюршам, калі не пазначана іншае. Тэксты напісаныя Кюршам.

## Склад
;Blind Guardian
* Гансі Кюрш&nbsp;— сьпеў, прадусар
* Андрэ Ольбрых&nbsp;— гітара, прадусар
* Маркус Зыпэн&nbsp;— гітара, прадусар
* Томас «Томэн» Штаўх&nbsp;— ударныя & пэркусія, прадусар

;Запрошаныя музыкі
* Олівэр Гольцварт&nbsp;— бас-гітара
* Матыяс Вайзнэр&nbsp;— клявішныя
* Міхаэль Шурэн&nbsp;— раяль
* Макс Цэльцнэр&nbsp;— флейта
* Норман Эшлі, Дуглас Фільдынг&nbsp;— тэкст
* Білі Кінг, Рольф Кёлер, Оляф Зэнкбайль, Томас Гакман&nbsp;— хор

;Вытворчасьць
* Blind Guardian&nbsp;— прадусаваньне
* Флемінг Расмусэн&nbsp;— мікшаваньне
* Чарлі Баўэрфайнд&nbsp;— мікшаваньне інтэрлюдыяў
* Флемінг Расмусэн, Чарлі Баўэрфайнд і Піт Зыльк&nbsp;— інжынэры мікшаваньня
* Чарлі Баўэрфайнд&nbsp;— запіс і зьвядзеньне ўдарных, пэркусіі, вакалу, бас-гітараў, фартэпіяна й інтэрлюдыяў
* Піт Зыльк&nbsp;— запіс і зьвядзеньне гітараў, клявішных і аркестравых эфэктаў
* Флемінг Расмусэн&nbsp;— запіс і зьвядзеньне сьпеваў
* Куні&nbsp;— запіс і зьвядзеньне флейтаў і сьпеваў
* Андрэас Маршал&nbsp;— вокладка і малюнкі
* Торнстэн Айхгорст&nbsp;— фота

## Тэматычныя адсылкі
Альбом пераказвае падзеі «Сыльмарыліёну», пачынаючы з эпізоду ў канцы:
# У «War of Wrath» Саўрон раіць свайму гаспадару Марготу ратавацца ад трыюмфуючых у Вайне гнева валар. Маргот адпускае яго і разважае над падзеі, што прывялі да ягонай паразы.
# У «Into the Storm» Маргот і Унгаліянт, уцякаючы з Валінору пасьля зьнішчэньня двух Дрэваў, б’юцца за валоданьне сыльмарылямі.
# «Lammoth» — лямант Маргота, калі ён б’ецца з Унгаліянтам.
# У «Nightfall» Фэанор з сям’ю сынамі аплакваюць учыненыя Марготам разбурэньні, у тым ліку гібель Фэнаровага бацькі Фінвэ, і клянуцца адпомсьціць за яго, назло няўхваленьню валар.
# «The Minstrel» — падобна, пра Маглора, Фэаноравага сына, які склаў песьню «Падзеньне нольдар», заснаваную на Родабойстве.
# У «The Curse of Fëanor» Фэанор выказвае сноў гнеў і злосьць і апісвае ўчыненыя ім падчас перасьледу Маргота ліхадзействы, асабліва Родабойства.
# У «Captured» Маргот зьвяртаецца да палоннага Маэдраса, Фэаноравага сына, і прыкоўвае яго ланцугамі да гары Тангарадрым.
# У «Blood Tears» Маэдрас апісвае жахі ягонага зьняволеньня і вызваленьня by Фінганам.
# «Mirror Mirror» апавядае, як Турган у чаканьні немінучай паразы з дапамогай Ульма («Уладара вады») засноўвае места Гондалін.
# У «Face the Truth» Фінгальфін разважае над лёсам нольдар.
# У «Noldor (Dead Winter Reigns)» Фінгальфін апісвае пераход войска нольдар зь ледзяных пустак Гэлькараксэ і прароцтва Мандаса пра лёс нольдар; ён разважае над сваёй віной і правінай усяго народа і прадказвае поўную паразу.
# «The Battle of Sudden Flame» спасылаецца на бітву, у якой Маргот з дапамогай балрагаў і цмокаў прарывае аблогу Ангбанду. Гучыць тэкст пра тое, як Барахір з роду Бэара зь вялікімі стратамі ў сваім войску ўратаваў жыцьцё эльфійскага караля Фінрада Фэлягунда, за што Фінрад клянецца ў вечнай дружбе з Барахірам і ўсім ягоным родам.
# «Time Stands Still (At the Iron Hill)» пра паездку Фінгальфіна да брамы Ангбанду і выклік Маргота на дуэль. Фінгальфін некалькі разоў раніць Маргота, аднак тым ня меней гіне.
# «The Dark Elf» — гэта Эаль, які спакусіў Тургонаву сястру і стаў бацькам Мэгліна, які ў выніку здрадзіць Гондалін.
# У «Thorn» Мэглін апісвае сваё становішча і выражае здрадзіць Гондалін Марготу.
# «The Eldar» — разьвітаньне караля эльфаў Фінрада Фэлягунда са сваім народам, бо ён памірае ад ранаў, атрыманых пры выратаваньні свайго чалавечага сябра Бэрэна ад ваўкалака, выканаўшы сваю клятву адданасьці роду Бэара.
# У «Nom the Wise» Бэрэн тужыць па сваім сябры Фінрадзе. *Nóm*, што азначае «мудры», гэта мянушка, дадзеная Фінраду Бэрэнавым продкам Бэарам.
# У «When Sorrow Sang» Бэрэн пяе пра сваё каханьне да эльфійскай прынцэсы Люціень і сваю сьмерць у іклах Марготавага ваўка Карчарота.
# «Out on the Water» апісвае апошняе месца жыхарства Бэрэна і Люціень.
# У «The Steadfast» Маргот праклінае свайго палоньніка Гурына, які стойка супрацьстаіць спробам выведаць сакрэт Гондаліну.
# У «A Dark Passage» Маргот ацэньвае свой трыюмф у пятай бітве. У песьні таксама прадстаўленае паходжаньне людзкога роду і пракляцьце Марготам Гурына, які стане сьведкам трагічнага лёсу сыноў.
# «Final Chapter (Thus ends …)» — заключная частка альбому, якая апісвае перамогу Маргота дзякуючы «здрадзе людзей», аде й дае надзею на новы дзень.
# «Harvest of Sorrow» — бонус-трэк на абноўленай вэрсіі альбому. Турын смуткуе з-за сьмерці сваёй сястры Ніэнор.

## Вонкавыя спасылкі
* Тэксты песьняў 

Катэгорыя:Альбомы Blind Guardian
Катэгорыя:Музыка пра Міжзем’е
Катэгорыя:Канцэптуальныя альбомы
Катэгорыя:Альбомы Virgin Records